Tüsszentés
Hitler a Wermacht főtisztjeinek tart eligazítást. Egy pálcával éppen a térkép előtt a támadási útvonalat mutogatja, amikor valaki tüsszent egy hatalmasat. - Ki volt az? - kérdi Hitler. Néma csend, mindenki rettegve néz maga elé. - Azt kérdeztem, ki volt az?! - üvölti a Führer. Nem jelentkezik senki. Hitler behívja a Gestapo embereit: - Azonnal válasszanak ki 10 embert, és lőjék őket főbe! A Gestapósok kiválasztanak 10 tisztet, kiviszik őket, majd kintről lövések zaja hallatszik. - Na, még egyszer kérdezem: ki tüsszentett? - kérdi ismét Hitler. Megint néma csend. - Gyerünk, lőjenek le még tízet közülük! - utasítja a Führer a Gestapós fogdmegeket. Ismét 10 ember, ismét lövések. - Addig fogok lelövetni Önök közül 10 embert, amíg nem jelentkezik az, aki tüsszentett! - ordítja Hitler. Ekkor egy félelemtől remegő tiszt jelentkezik: - Én voltam! - Úgy, tehát Ön tüsszentett? - Igen. - Egészségére - mondja Hitler, és újra a térkép felé fordul... 